CELEX: 22013D0330
Language: mt
Date: 2013-06-06 00:00:00
Title: 2013/330/UE: Deċiżjoni Nru 1/2013 tal-Kumitat Konġunt UE-Svizzera tas- 6 ta’ Ġunju 2013 li temenda l-Annessi I u II tal-Ftehim bejn il-Komunità Ewropea u l-Konfederazzjoni Svizzera dwar is-simplifikazzjoni tal-kontrolli u tal-formalitajiet fir-rigward tat-trasport ta’ merkanziji kif ukoll dwar miżuri doganali ta’ sigurtà

27.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 175/73
            
         DEĊIŻJONI Nru 1/2013 TAL-KUMITAT KONĠUNT UE-SVIZZERA
   tas-6 ta’ Ġunju 2013
   li temenda l-Annessi I u II tal-Ftehim bejn il-Komunità Ewropea u l-Konfederazzjoni Svizzera dwar is-simplifikazzjoni tal-kontrolli u tal-formalitajiet fir-rigward tat-trasport ta’ merkanziji kif ukoll dwar miżuri doganali ta’ sigurtà
   (2013/330/UE)
   IL-KUMITAT KONĠUNT,
   Wara li kkunsidra l-Ftehim konkluż bejn il-Komunità Ewropea u l-Konfederazzjoni Svizzera fil-25 ta’ Ġunju 2009 dwar is-simplifikazzjoni tal-kontrolli u tal-formalitajiet fir-rigward tat-trasport ta’ merkanziji kif ukoll dwar miżuri doganali ta’ sigurtà (1) (minn hawn ‘il quddiem imsejjaħ “il-Ftehim”), u b’mod partikolari l-Artikolu 21(2) tiegħu;
   Billi bil-konklużjoni tal-Ftehim, il-Partijiet Kontraenti ħadu l-impenn li jiggarantixxu fit-territorju rispettiv tagħhom, livell ta’ sigurtà ekwivalenti għall-mezzi tal-miżuri doganali bbażati fuq il-leġiżlazzjoni fis-seħħ fl-Unjoni Ewropea, b’mod partikolari d-dispożizzjonijiet relevanti tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju (2) u tar-Regolament tal-Kummissjoni (KEE) Nru 2454/93 (3) li jiffissa d-dispożizzjonijiet tal-imsemmi Kodiċi Doganali;
   Billi mill-konklużjoni tal-Ftehim, saru xi emendi fil-leġiżlazzjoni msemmija li jolqtu l-miżuri doganali ta’ sigurtà, b’mod partikolari permezz tar-Regolamenti tal-Kummissjoni Nru 312/2009 (4), Nru 169/2010 (5) u Nru 430/2010 (6);
   Billi hemm il-possibbiltà li l-emendi tal-leġiżlazzjoni tal-Unjoni Ewropea li huma relevanti għaż-żamma ta’ livell ekwivalenti ta’ sigurtà bejn il-Partijiet Kontraenti jkunu riflessi fil-Ftehim,
   ADOTTA DIN ID-DEĊIŻJONI:
   Artikolu 1
   L-Anness I tal-Ftehim għandu jiġi emendat kif ġej:
   
               1)
            
            
               Il-paragrafu 2 fl-Artikolu 1 qed jiġi mibdul bit-test li ġej:
               “2.   Id-dikjarazzjoni sommarja ta’ dħul jew ta’ ħruġ fiha d-dejta prevista għal din id-dikjarazzjoni fl-Anness 30a tar-Regolament tal-Kummissjoni (KEE) Nru 2454/93 tat-2 ta’ Lulju 1993 li jiffissa d-dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju (7), (minn hawn ’il quddiem imsejjaħ “ir-Regolament (KEE) Nru 2454/93”), ir-Regolament l-aħħar emendat bir-Regolament tal-Kummissjoni (UE) Nru 430/2010 (8). Id-dikjarazzjoni għandha timtela skont in-noti ta’ spjegazzjoni li jinsabu fl-imsemmi Anness 30a. Hi għandha tiġi awtentikata mill-persuna li tistabbilixxiha.
               
                  (7)  ĠU L 253, 11.10.1993, p. 1."
						
               
                  (8)  ĠU L 125, 21.5.2010, p. 10.”"
						
            
         
               2)
            
            
               L-Artikolu 2 huwa emendat kif ġej:
               
                           (a)
                        
                        
                           il-punt e) tal-ewwel paragrafu jinbidel bit-test li ġej:
                           
                                       “(e)
                                    
                                    
                                       il-merkanziji li għalihom tkun awtorizzata dikjarazzjoni doganali verbali jew ikun awtorizzat sempliċi qsim bejn il-fruntieri, skont id-dispożizzjonijiet stabbiliti mill-Partijiet Kontraenti, bl-eċċezzjoni ta’ affarijiet tad-dar, kif ukoll pelletts, ta’ kontejners u mezzi tat-trasport bit-triq, ferrovjarju, bl-ajru, marittimu u tax-xmajjar”;
                                    
                                 
                     
                           (b)
                        
                        
                           il-punt j) tal-ewwel paragrafu jinbidel bit-test li ġej:
                           
                                       “(j)
                                    
                                    
                                       il-merkanziji segwenti, li ġew introdotti fi jew maħruġin mit-territorju doganali ta’ waħda mill-Partijiet Kontraenti u li ġew trasferiti direttament fi jew minn pjattaformi ta’ tħaffir jew ta’ produzzjoni jew fi jew minn turbini tar-riħ operati minn persuna stabbilita fit-territorju doganali tal-Partijiet Kontraenti:
                                       
                                                   —
                                                
                                                
                                                   il-merkanziji li kienu inkorporati f’tali pjattaformi jew turbini tar-riħ, għall-għanijiet tal-kostruzzjoni, it-tiswija, il-manutenzjoni jew il-konverżjoni tagħhom,
                                                
                                             
                                                   —
                                                
                                                
                                                   il-merkanziji li ġew użati biex jattrezzaw lil dawn il-pjattaformi jew lit-turbini tar-riħ; il-fornimenti użati jew ikkunsmati fuq dawn il-pjattaformi jew it-turbini tar-riħ u l-iskart mhux perikoluż prodott minn dawn il-pjattaformi jew it-turbini tar-riħ”;
                                                
                                             
                                 
                     
                           (c)
                        
                        
                           il-punt l) ġdid huwa miżjud fl-ewwel paragrafu:
                           
                                       “(l)
                                    
                                    
                                       il-merkanziji miġjuba mill-Ġżira ta’ Helgoland, mir-Repubblika ta’ San Marino u mill-Istat tal-Belt tal-Vatikan lejn destinazzjoni ta’ Parti Kontraenti jew mibgħuta mingħand Parti Kontraenti lejn wieħed mit-territorji msemmija”;
                                    
                                 
                     
                           (d)
                        
                        
                           il-paragrafu 3 għandu jiġi sostitwit bit-test li ġej:
                           “3.   Fil-Komunità, mhijiex meħtieġa dikjarazzjoni sommarja ta’ dħul jew ta’ ħruġ dwar il-merkanziji msemmija fl-Artikolu 181c, ittri i) u j), l-Artikolu 592a, ittri i) u j) kif ukoll dwar dawk imsemmija fl-Artikolu 786(2) u fl-Artikolu 842a(4) ittri b) u f) tar-Regolament (KEE) Nru 2454/93”;
                        
                     
                           (e)
                        
                        
                           il-paragrafu 4 għandu jinbidel bit-test li ġej:
                           “4.   Mhijiex meħtieġa dikjarazzjoni sommarja ta’ ħruġ:
                           
                                       (a)
                                    
                                    
                                       għal dawn il-merkanziji:
                                       
                                                   —
                                                
                                                
                                                   l-ispare parts u l-partijiet ta’ sostituzzjoni maħsuba biex ikunu inkorporati fil-bastimenti u fl-inġenji tal-ajru għat-tiswija,
                                                
                                             
                                                   —
                                                
                                                
                                                   il-fjuwils, il-lubrifikanti u l-gassijiet meħtieġa għat-tħaddim ta’ bastimenti jew ta’ inġenji tal-ajru, u
                                                
                                             
                                                   —
                                                
                                                
                                                   il-prodotti tal-ikel, u affarijiet oħra li għandhom jiġu kkonsmati jew mibjugħa abbord;
                                                
                                             
                                 
                                       (b)
                                    
                                    
                                       għall-merkanzija li tinsab f’sistema ta’ tranżitu, meta d-dejta tad-dikarazzjoni sommarja ta’ ħruġ tkun inkluża fid-dikjarazzjoni tat-tranżitu elettronika, sakemm l-uffiċċju tad-destinazzjoni tat-tranżitu jkun ukoll l-uffiċċju doganali ta’ ħruġ;
                                    
                                 
                                       (c)
                                    
                                    
                                       meta, f’port jew ajruport, il-merkanzija ma tkunx ġiet maħtuta mill-mezz tat-trasport li kien ġarrha fit-territorju doganali rispettiv tal-Partijiet Kontraenti u li jkun se jġorrha ‘l barra minn dak it-territorju;
                                    
                                 
                                       (d)
                                    
                                    
                                       meta l-merkanzija tkun ġiet mgħobbija f’port jew f’ajruport ieħor fit-territorju doganali rispettiv tal-Partijiet Kontraenti u jibqgħu fuq il-mezz ta’ trasport li jkun se jġorrhom ’il barra mit-territorju doganali msemmi;
                                    
                                 
                                       (e)
                                    
                                    
                                       meta l-merkanzija li tkun qed tinżamm f’maħżen temporanju jew f’żona libera sottoposta għal kontroll tat-tip I tiġi trażbordata mill-mezz ta’ trasport li jkun wassalha sa dak il-maħżen temporanju jew saż-żona libera, taħt is-superviżjoni tal-istess uffiċċju doganali fuq bastiment, inġenju tal-ajru jew ferrovija li se joħodha minn dak il-maħżen temporanju jew miż-żona libera ‘l barra mit-territorju doganali rispettiv tal-Partijiet Kontraenti, b’kundizzjoni li:
                                       
                                                   (i)
                                                
                                                
                                                   it-trażbord iseħħ fi żmien erbatax-il jum ċivili minn meta l-merkanzija tiġi ppreżentata biex tinżamm f’maħżen temporanju jew f’żona libera sottoposta għal kontroll tat-tip I; f’ċirkostanzi eċċezzjonali, l-awtoritajiet doganali jistgħu jtawlu dan il-perjodu ta’ żmien meħtieġ sabiex jitqiesu ċ-ċirkostanzi inkwistjoni;
                                                
                                             
                                                   (ii)
                                                
                                                
                                                   li l-informazzjoni dwar il-merkanzija tkun tqiegħdet għad-dispożizzjoni tal-awtoritajiet doganali; u
                                                
                                             
                                                   (iii)
                                                
                                                
                                                   li ma jkun hemm l-ebda tibdil fid-destinazzjoni tal-merkanziji u fid-destinatarju, sa fejn ikun jaf it-trasportatur.”
                                                
                                             
                                 
                     
         Artikolu 2
   L-Artikolu 6, it-tieni inċiż tal-Anness II ta’ mal-Ftehim għandu jinbidel bit-test li ġej:
   
               “—
            
            
               l-operatur ekonomiku awtorizzat jista’ jressaq id-dikjarazzjonijiet sommarji ta’ dħul jew ta’ ħruġ suġġetti għar-rekwiżiti mnaqqsa dwar id-dejta li trid tiġi indikata, imsemmija fl-Anness 30a tar-Regolament tal-Kummissjoni (KEE) Nru 2454/93 tat- 2 ta’ Lulju 1993 li jiffissa d-dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju (9), ir-Regolament tal-Kummissjoni l-aħħar emendat bir-Regolament (UE) Nru 430/2010 (10); madankollu, meta l-operatur ekonomiku awtorizzat ikun trasportatur, kummissarju tat-trasport jew kummissarju tad-dwana, hu ma jibbenefikax minn dawn ir-rekwiżiti mnaqqsa ħlief jekk hu jkun involut fl-importazzjoni jew fl-esportazzjoni tal-merkanzija f’isem xi operatur ekonomiku awtorizzat;
            
         Artikolu 3
   Din id-Deċiżjoni għandha tidħol fis-seħħ l-għada tal-adozzjoni tagħha.
   
      Magħmul fi Brussell, is-6 ta’ Ġunju 2013.
      
         
            Għall-Kumitat konġunt
         
         
            Il-President
         
         Antonis KASTRISSIANAKIS
      
   
   
      (1)  ĠU L 199, 31.7.2009, p. 24.
   
      (2)  ĠU L 302, 19.10.1992, p. 1.
   
      (3)  ĠU L 253, 11.10.1993, p. 1.
   
      (4)  ĠU L 98, 17.4.2009, p. 3.
   
      (5)  ĠU L 51, 2.3.2010, p. 2.
   
      (6)  ĠU L 125, 21.5.2010, p. 10.
   
      Dikjarazzjoni kommuni
      
         Rigward Anness I, Artikolu 1(2) tal-Ftehim
      
      F’dak li jirrigwarda d-dejta prevista għad-dikjarazzjoni sommarja ta’ dħul u ta’ ħruġ, il-Partijiet Kontraenti jikkonfermaw li
      
                  —
               
               
                  id-dispożizzjonijiet rigward in-numru EORI, kif ukoll
               
            
                  —
               
               
                  l-eżiġenzi fir-rigward tat-talbiet ta’ diversjoni (il-punt 2.6 tal-Anness 30a — tabella 6)
               
            introdotti permezz tar-Regolament (KE) Nru 312/2009 tal-Kummissjoni tas-16 ta’ April 2009, ma japplikawx għad-dikjarazzjonijiet irreġistrati mal-Awtoritajiet Doganali Svizzeri.